KOMMISSIONEN FOR DE EUROPÆISKE FÆLLESSKABER 
KOM(94) 603 endelig udg. 
Bruxelles, den 12.12.1994 
Forslag til 
RÅDETS DIREKTIV 
OM ÆNDRING AF DIREKTIV 77/388/EØF OG OM 
OVERGANGSFORANSTALTNINGER I ANLEDNING AF 
UDVIDELSEN AF DEN EUROPÆISKE UNION 
DEN 1. JANUAR 1995 
(forelagt af Kommissionen) 
BEGRUNDELSE 
I. INDLEDNING 
I akten vedrørende vilkårene for Kongeriget Norges, Republikken Østrigs, Republikken 
Finlands og Kongeriget Sveriges tiltrædelse og tilpasningerne af de traktater, der danner 
grundlag for Den Europæiske Union1, hedder det i artikel 2: "Fra tiltrædeJser.datoen er 
bestemmelserne i de oprindelige traktater og de retsakter, der er vedtaget af 
institutionerne før tiltrædelsen, bindende for de nye medlemsstater og gælder i disse stater 
på de vilkår, som er fastsat i disse traktater og i denne akt" Med undtagelse af de tilfælde, 
der udtrykkeligt er nævnt i bilag XV til tiltrædelsestraktaten, anvender de nye 
medlemsstater således det fælles merværdiafgiftssysstem, baseret på sjette momsdirektiv2, 
fra tiltrædelsesdatoen. Følgelig finder bestemmelserne i afsnit XVIa i dette direktiv, hvori 
der fastsættes en momsovergangsordning for samhandelen mellem medlemsstaterne, 
anvendelse fra tiltrædelsestidspunktet i såvel samhandelen mellem Fællesskabet og de nye 
medlemsstater som i de nye medlemsstaters indbyrdes samhandel. 
For denne samhandel betyder de nye medlemsstaters tiltrædelse, at enhver kontrol af 
skattemæssig art afskaffes ved grænserne. Ved tiltrædelsen træder momsovergangs­
ordningen for samhandelen mellem medlemsstaterne med andre ord i stedet for ordningen 
med afgifter ved indførsel og afgiftsgodtgørelse ved udførsel. 
Denne situation er analog med den, der gjaldt ved gennemførelsen af det indre marked den 
l.januar 1993. Der blev dengang vedtaget overgangsbestemmelser (artikel 28n indsat i 
sjette momsdirektiv ved direktiv 92/11 l/EØF3) med henblik på at sikre neutraliteten af det 
fælles merværdiafgiftssystem og undgå situationer, hvor der sker dobbeltbeskatning eller 
ikke sker beskatning. Af samme grund er der nu behov for foranstaltninger, U« i t~gtuu ci 
overgangen til det udvidede Fællesskab, og som er analoge med ovennævnte 
foranstaltninger. 
1 EFTnr. C 241 af 29.8.1994, s. 21 
2 Rådets direktiv 77/388/EØF af 17. maj 1977 om harmonisering af medlemsstaternes lovgivning 
om omsætningsafgifter - Det fælles merværdiafgiftssystem: ensartet beregningsgrundlag (EFT 
nr. L 145 af 13.6.1977, s. 1), senest ændret ved direktiv 94/5/EF (EFT nr. L 60 af 3.3.1994, 
s. 16). 
3 EFTnr. L 384 af 30.12.1992, s. 47. 
Arten af de overgangsforanstaltninger, der skal fastsættes, afhænger hovedsagelig af 
godernes toldmæssige status på det tidspunkt, efter datoen for tiltrædelse fraføres den 
ordning, hvorunder de var henført før tiltrædelsen. Hvad angår told, hviler mekanismerne 
på det bevis, der efter denne dato føres for, at goderne er i fri omsætning i det nuværende 
Fællesskab eller i en af de nye medlemsstater. Et gode, som inden datoen for tiltrædelse 
var i fri omsætning i en af de nye medlemsstater, og som inden denne dato var anbragt i et 
toldoplag i det nuværende Fællesskab, vil derfor blive anset for at være i fri omsætning i 
det udvidede Fællesskab på det tidspunkt, hvor det fraføres dette oplag efter tiltrædelsen. 
Det samme gælder for de goder i fri omsætning i det nuværende Fællesskab, der inden 
datoen for tiltrædelse er anbragt i et toldoplag i et af ansøgerlandene, og som fraføres 
dette oplag efter denne dato. Da der er tale om goder i fri omsætning, vil fraførslen fra 
disse oplag efter tiltrædelsen ikke give anledning til opkrævning af moms i medfør af 
artikel 7, stk. 1, litra a), i sjette momsdirektiv. For at undgå en situation, hvor der ikke 
sker beskatning, er det derfor nødvendigt at sidestille denne fraførsel med en morsel i 
medfør af artikel 7, stk. 1 litra a) i sjette momsdirektiv. 
II. PRÆSENTATION AF TILFÆLDE, HVOR DER ER BEHOV FOR 
OVERGANGSFORANSTALTNINGER 
Behovet for overgangsforanstaltninger er vurderet på grundlag af den toldmæssige 
fremgangsmåde, der er defineret i sidste afsnit i punkt I ovenfor. Der skelnes mellem 
følgende situationer: 
1) goder, som i det nuværende Fællesskab eller i en af de nye medlemsstater inden 
tiltrædelsesdatoen er henført under en midlertidig indførselsordning med 
fuldstændig fritagelse for importafgifter eller under en af de suspensive 
toldordninger, der er omhandlet i artikel 16, stk. 1, punkt B, litra a)-d), i sjette 
momsdirektiv (f.eks. toldoplagsproceduren, proceduren for aktiv forædling osv). 
Goderne fraføres disse ordninger efter tiltrædelsesdatoen 
2) goder, som i en af de nye medlemsstater eller i det nuværende Fællesskab inden 
tiltrædelsesdatoen er henført under enten den fælles forsendelsesprocedure eller en 
anden toldprocedure eller en eksportprocedure. De goder, der fraføres uenne 
ordning efter tiltrædelsesdatoen, eller - hvis de anbringes under en eksport­
procedure - har imidlertid ikke været genstand for en indførsel inden tiltrædelses­
datoen i henholdsvis det nuværende Fællesskab eller i en af de nye medlemsstater. 
3 
1. Afslutning af en midlertidig indførselsordning med fuldstændie fritagelse for 
importafgifter eller en af de suspensive toldordninger, der er omhandlet i 
artikel 16, stk. 1, punkt B, litra a)-d), i sjette momsdirektiv 
a) Afslutning af en af disse ordninger i det nuværende Fællesskab 
Det drejer sig om goder med oprindelse i de nye medlemsstater, som før tiltrædelsen er 
indført i det nuværende Fællesskab. Siden indførslen har de været henført under en 
midlertidig indførselsordning med fuldstændig fritagelse for importafgifter eller en af de 
suspensive toldordninger, der er omhandlet i artikel 16, stk. 1, punkt B, litra a)-d). 
Afgiftspligtens indtræden ved indførsel er således udskudt til det tidspunkt, hvor goderne 
ophører med at være dækket af en af disse ordninger. For at undgå brud i 
beskatningsbetingelserne for disse transaktioner foreslås det, at de bestemmelser, der 
gælder før tiltrædelsen, forlænges, indtil goderne ophører med at være dækket af disse 
ordninger (artikel 1, punkt 2). For at undgå situationer, hvor der ikke foretages 
beskatning, foreslås det samtidig, at fraførsel fra disse ordninger efter tiltrædelsen 
ligestilles med indførsel af goder i henhold til artikel 7, stk. 1, litra a), i tilfælde af, at det 
på tidspunktet for fraførslen påvises, at de pågældende goder inden indførslen i det 
nuværende Fællesskab var i fri omsætning i en af de nye medlemsstater (artikel 1, 
punkt 4, litra a) og b)). Denne ligestilling med en indførsel er nødvendig som følge af 
den manglende beskatning i henhold til artikel 7, stk. 1, litra a), i sjette momsdirektiv da 
denne bestemmelse alene omhandler goder der ikke er i fri cirkulation 
Disse bestemmelser giver mulighed for at sikre, at transaktioner, der er foretaget på 
ensartede betingelser, også far en ensartet behandling. Alle goder, der inden tiltrædelsen er 
indført i det nuværende Fællesskab fra de nye medlemsstater, beskattes på samme måde, 
uanset om der har været tale om en udskydelse af afgiftspligtens indtræden eller ej. 
Uanset disse beskatningsprincipper er der truffet særlige foranstaltninger for at undgå at 
anvende afgiften i de tilfælde, hvor godet genudføres til steder uden for det udvidede 
Fællesskab (artikel 1, punkt 7, litra a)) eller videresendes til den nye medlemsstat, 
hvorfra det midlertidigt blev udført (artikel 1, punkt 7, litra b)). Disse foranstaltninger 
omfatter også transportmidler, der er erhvervet eller indført på en ny medlemsstats 
almindelige beskatningsbetingelser, eller for hvilke datoen for den første ibrugtagning 
ligger før 1. januar 1987, eller for hvilke den afgift, der skal betales, er ubetydelig (artikel 
1, punkt 7, litra c)) 
Disse særlige foranstaltninger giver i vid udstrækning mulighed for at forenkle 
beskatningsreglerne for transportmidler, som inden tiltrædelsen er henført under en 
midlertidig national importordning med fuldstændig fritagelse for importafgifter i det 
nuværende Fællesskab, og som ikke har forladt denne ordning på tiltrædelsesdatoen. 
b) Afslutning af en af disse ordninger i de nye medlemsstater 
Det drejer sig dels om goder med oprindelse i det nuværende Fællesskab, som før 
tiltrædelsen er indført i en af de nye medlemsstater, og dels om goder, der er omfattet af 
disse ordninger inden for rammerne af relationerne mellem de nye medlemsstater. Siden 
indførslen i en af disse nye medlemsstater har de været henført under en midlertidig 
indførselsordning med fuldstændig fritagelse for importafgifter eller en suspensiv 
toldordning svarende til de ordninger, der er omhandlet i artikel 16, stk. 1, punkt B, 
litra a)-d). 
Af de grunde, der er nævnt under punkt 1, a), ovenfor, skal der ligeledes gælde tilsvarende 
overgangsforanstaltninger efter datoen for tiltrædelse ved goders fraførsel fra disse 
ordninger i en af de nye medlemsstater, såfremt det på tidspunktet for denne fraførsel 
påvises, at de pågældende goder inden indførslen i en af de nye medlemsstater v;u i fri 
omsætning i det nuværende Fællesskab eller i en af disse stater (artikel 1, punkt 2, punkt 
4, litra a) og b), og punkt 7, litra a), b) og c)). 
2. Afslutning af en fælles forsendelsesprocedure eller en anden toldprocedure 
eller en procedure for eksport fra de nye medlemsstater til det nuværende 
Fællesskab eller omvendt 
a) Afslutning af en fælles forsendelsesprocedure eller en anden toldprocedure, eller 
en eksportprocedure, der er indledt i en af de nye medlemsstater 
Det drejer sig om goder med oprindelse i de nye medlemsstater, som før tiltrædelsen er 
henført under den fælles forsendelsesprocedure eller en anden toldprocedure (f.eks. 
ordningen for international godstransport på grundlag af TIR-carneter) for at blive 
transporteret til Fællesskabet eller en af de andre nye medlemsstater. På tiltrædelses-
tidspunktet er denne ordning endnu ikke afsluttet med en indførsel. For at undgå brud i 
beskatningsbetingelserne for disse transaktioner foreslås det at forlænge de bestemmelser, 
der gælder inden tiltrædelsen, indtil goderne ophører med at være dækket af disse 
ordninger (artikel 1, punkt 3). For at undgå situationer, hvor der ikke foretages 
beskatning, foreslås det samtidig, at fraførsel fra disse ordninger efter tiltrædelsen 
ligestilles med indførsel af goder i henhold til artikel 7, stk. 1, litra a), såfremt dei på 
fraførselstidspunktet påvises, at disse var i fri omsætning i en af de nye medlemsstater, og 
når leveringstidspunktet ligger før tiltrædelsen (artikel 1, punkt 4, litra c) og d)). Denne 
ligestilling med en indførsel er nødvendig som følge af den manglende beskatning i 
henhold til artikel 7, stk. 1, litra a), i sjette momsdirektiv, da bestemmelsen alene 
omhandler goder der ikke er i fri cirkulation.. Eftersom leveringstidspunktet ligger før 
tiltrædelsen, er der i øvrigt heller ikke tale om erhvervelse inden for Fællesskabe^ 
skal belægges med moms i den medlemsstat, hvor goderne ankommer. 
5 
Disse bestemmelser giver mulighed for at sikre, at transaktioner, der er foretaget på 
ensartede betingelser, også far en ensartet behandling. Alle goder, der er indført i det 
nuværende Fællesskab eller i en af de nye medlemsstater fra en ny medlemsstat, beskattes 
således på samme måde, uanset om der har været tale om en udskydelse af afgiftspligtens 
indtræden eller ej. 
Uanset disse beskatningsprincipper er der foreslået særlige foranstaltninger for at undgå at 
anvende afgiften i de tilfælde, hvor godet genudføres til steder uden for det udvidede 
Fællesskab (artikel 1, punkt 7, litra a)). 
For at undgå situationer, hvor der ikke foretages beskatning, når transporten eller 
forsendelsen af goderne ikke sker på grundlag af den fælles forsendelsesprocedure eller en 
anden toldprocedure, fastsættes det ligeledes, at en afgiftspligtig eller en ikke-afgiftspligtig 
persons anvendelse inden for en medlemsstat af goder, som han inden datoen for 
tiltrædelse har fået leveret inden for en af de nye medlemsstater, ligestillles med en 
indførsel, når visse betingelser er opfyldt (artikel 1, punkt 5)). 
b) Afslutning af en eksportprocedure indledt i det nuværende Fællesskab 
Det drejer sig om goder med oprindelse i det nuværende Fællesskab, som inden 
tiltrædelsen er henført under eksportproceduren på vej til en af de nye medlemsstater. På 
tiltrædelsestidspunktet er disse goder ikke indført i en af de nye medlemsstater, fordi de 
ikke var ankommet inden dette tidspunkt, eller fordi de på tidspunktet for ankomsten på 
disses område befandt sig eller var henført under den fælles forsendelsesprocedure eller en 
anden toldprocedure. 
Af de grunde, der er anført i punkt 2, a), ovenfor, skal der ligeledes i dette tilfælde gælde 
tilsvarende overgangsforanstaltninger i en af de nye medlemsstater, såfremt det på 
fraførselstidspunktet påvises, at de pågældende goder inden indførslen i en af de nye 
medlemsstater var i fri omsætning i det nuværende Fællesskab eller i en af disse stater 
(artikel 1, punkt 3, punkt 4, litra c og d), punkt 5 og punkt 7)). 
Præsentationen af de situationer, hvor der i forbindelse med udvidelsen af Den 
Europæiske Union den 1. januar 1995 er behov for overgangsforanstaltninger, bekræfter 
deres hovedsagelig tekniske karakter, som hænger nært sammen med den konkrete 
indledning af samhandelen mellem det nuværende Fællesskab og de nye medlemsstater og 
mellem de nye medlemsstater indbyrdes. Bestemmelserne i dette forslag har således en 
stærkt begrænset rækkevidde som følge af deres beskaffenhed og rent tidsmæssigt. 
Nærværende forslag er derfor baseret på bestemmelserne i artikel 169 i akten vedrørende 
vilkårene for Kongeriget Norges, Republikken Østrigs, Republikken Finlands og 
Kongeriget Sveriges tiltrædelse og tilpasningerne af de traktater, der danner grundlag for 
Den Europæiske Union. Sigtet med denne artikel er netop, at det inden tiltrædelsen skal 
være muligt at foretage en tilpasning af fællesskabsinstitutionernes retsakter, som er 
nødvendiggjort af tiltrædelsen, og som ikke er indeholdt i akten vedrørende tiltrædelsen 
og bilagene hertil. 
FORSLAG TIL RÅDETS DIREKTIV 
OM ÆNDRING AF DIREKTIV 77/388/EØF OG OM 
OVERGANGSFORANSTALTNINGER I ANLEDNING AF 
UDVIDELSEN AF DEN EUROPÆISKE UNION 
DEN 1. JANUAR 1995 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til traktaten om Kongeriget Norges, Republikken Østrigs, Republikken 
Finlands og Kongeriget Sveriges tiltrædelse af Den Europæiske Union og særlig artikel 2 
og 3 samt akten vedrørende vilkårene for tiltrædelse, som er et tillæg til traktaten, og især 
artikel 1691, 
under henvisning til forslag fra Kommissionen2 , og 
ud fra følgende betragtninger: 
med forbehold af de særlige bestemmelser i bilag XV, kapitel IX, i denne akt gælder det 
fælles merværdiafgiftssystem for de nye medlemsstater fra tiltrædelsesdatoen; 
afskaffelsen fra denne dato af afgifter ved indførsel og afgiftsgodtgørelse ved udførsel i 
samhandelen mellem Fællesskabet i dets nuværende sammensætning og de nye 
medlemsstater samt mellem de nye medlemsstater indbyrdes nødvendiggør overgangs­
foranstaltninger for at sikre den fælles momsordnings neutralitet og for at undgå 
situationer, hvor der sker dobbeltbeskatning eller ikke sker beskatning; 
1 EFTnr. C 241 af 29.8.1994, s. 9. 
disse foranstaltninger skal i så henseende tage hensyn til forskellige interesser, der ligner 
dem, som gav anledning til de bestemmelser, der blev truffet i forbindelse med 
gennemførelsen af det indre marked den 1. januar 1993, herunder især bestemmelserne i 
artikel 28n i direktiv 77/388/EØF3, senest ændret ved direktiv 94/5/EF4 ; 
i toldmæssig henseende skal et gode anses for at være i fri omsætning i det udvidede 
Fællesskab, når det er påvist, at det var i fri omsætning i det nuværende Fællesskab eller i 
en af de nye medlemsstater på tiltrædelsestidspunktet; der bør navnlig drages 
konsekvenser med hensyn til artikel 7, stk. 1 og 3, og artikel 10, stk. 3, i Rådets direktiv 
77/388/EØF af 17. maj 1977; 
der bør navnlig træffes foranstaltninger i situationer, hvor goderne inden tiltrædelsen er 
henført under en af de i artikel 16, stk. 1, punkt B, litra a)-d), omhandlede ordninger, en 
midlertidig indførselsordning med fuldstændig fritagelse for importafgifter eller en 
tilsvarende ordning i de nye medlemsstater; 
der bør ligeledes fastsættes særlige bestemmelser for de tilfælde, hvor en særlig procedure 
(eksport eller forsendelse), som indledes inden tiltrædelses akten træder i kraft inden for 
rammerne af samhandelen mellem det nuværende Fællesskab og de nye medlemsstater og 
mellem disse i forbindelse med en levering fra en afgiftspligtig person inden denne dato, 
først afsluttes efter den dato. 
UDSTEDT FØLGENDE DIREKTIV: 
3 EFT nr.L 145 af 13.6.1977, s. 1. 
4 EFT nr. L 60 af 3.3.1994, s. 16. 
Artikel 1 
Direktiv 77/388/EØF ændres således: 
I afsnit XVIc og artikel 28p indsættes følgende artikel: 
"Afsnit XVIc 
OVERGANGSFORANSTALTNINGER I ANLEDNING AF 
REPUBLIKKEN ØSTRIGS, REPUBLIKKEN FINLANDS OG 
KONGERIGET SVERIGES TILTRÆDELSE AF DEN EUROPÆISKE UNION. 
Artikel 28p 
1. I denne artikel forstås yed: x 
"Fællesskabet": området for Fællesskabet før tiltrædelsen som defineret i 
artikel 3 af dette direktiv 
"de nye medlemsstater": området for de medlemsstater, der har tiltrådt Den 
Europæiske Union i henhold til akten underskrevet den 24 juni 1994, som 
defineret for hver af disse medlemsstater i artikel 3 af dette direktiv 
"det udvidede Fællesskab": området for Fællesskabet efter tiltrædelsen som 
defineret i artikel 3 af dette direktiv. 
2. Når et gode: 
er indført i Fællesskabet eller i en af de nye medlemsstater før datoen for 
tiltrædelse, 
og 
efter indførslen i Fællesskabet eller en af de nye medlemsstater er henført 
under enten en midlertidig indførselsordning med fuldstændig fritagelse for 
importafgifter eller under en af de i artikel 16, stk. 1, punkt B, litra a)-d), 
omhandlede ordninger eller under en ordning svarende til en af disse 
ordninger i en af de nye medlemsstater, 
og 
ikke er fraført denne ordning før datoen for tiltrædelse, finder de 
bestemmelser, der gælder på det tidspunkt, hvor godet bbv henført under 
denne ordning, fortsat anvendelse indtil godet forlader ordningen efter 
datoen for tiltrædelse. 
10 
3. Når et gode 
inden datoen for tiltrædelse er henført under den fælles forsendelses­
procedure eller en anden toldprocedure, 
og 
ikke er fraført denne ordning inden datoen for tiltrædelse, finder de 
bestemmelser, der gælder på det tidspunkt, hvor godet blev henført under 
denne ordning, fortsat anvendelse indtil godet forlader ordningen efter 
datoen for tiltrædelse. 
I første led forstås ved "fælles forsendelsesprocedure" de foranstaltninger for 
transport af varer, der forsendes mellem Fællesskabet og Den Europæiske 
Frihandelssammenslutning (EFTA) samt mellem EFTA-landene indbyrdes som 
omhandlet i konventionen om en fælles forsendelsesprocedure af 20. maj 19875 . 
4. Med indførsel af et gode som defineret i artikel 7, stk. 1, for hvilket det er påvist, 
at det er i fri omsætning i en af de nye medlemsstater eller i Fællesskabet, 
sidestilles: 
a) enhver fraførsel - herunder en uforskriftsmæssig - af et gode fra en midlertidig 
indførselsordning, under hvilken godet blev henført inden datoen for tiltrædelse på 
de i stk. 2 nævnte betingelser 
b) enhver fraførsel - herunder en uforskriftsmæssig - af et gode fra enten en af de i 
artikel 16, stk. 1, punkt B, litra a)-d), omhandlede ordninger, under hvilken godet 
blev henført inden datoen for tiltrædelse på de i stk. 2 nævnte betingelser 
c) afslutningen af en af de i stk. 3 omhandlede ordninger, der er indledt inden datoen 
for tiltrædelse inden for en af de nye medlemsstater med henblik på en levering af 
goder, der foretages inden denne dato mod vederlag inden for denne medlemsstat 
af en afgiftspligtig person, der handler i denne egenskab 
d) enhver uregelmæssighed eller overtrædelse, der begås i forbindelse med eller i 
løbet af en af de i stk. 3 omhandlede ordninger, der er indledt på de under litra c) 
nævnte betingelser. 
EFT nr. L 226 af 13.8.1987. s. 2. 
11 
5. Med indførsel af et gode som defineret i artikel 7, stk. 1, sidestilles ligeledes en 
afgiftspligtig eller ikke-afgiftspligtig persons benyttelse efter datoen for tiltrædelse 
i en medlemsstat af goder, som inden datoen for tiltrædelse er blevet leveret til 
ham inden for Fællesskabet eller en af de nye medlemsstater, når følgende 
betingelser er opfyldt: 
leveringen af disse goder er blevet fritaget for eller vil kunne blive fritaget 
for afgift i henhold til artikel 15, nr. 1 og 2, eller i henhold til en tilsvarende 
bestemmelse i de nye medlemsstater 
goderne er ikke indført i en af de nye medlemsstater eller i Fællesskabet 
inden datoen for tiltrædelse. 
6. I de i stk. 4 omhandlede tilfælde anses indførslen som defineret i artikel 7, stk. 3, 
for at være sket i den medlemsstat på hvis område godet ophører med at være 
dækket af den ordning, under hvilken det blev henført inden datoen for tiltrædelse. 
7. Uanset artikel 10, stk. 3, sker indførslen af et gode som defineret i stk. 4 og 5 i 
nærværende artikel, uden at afgiftspligten indtræder, når: 
a) et indført gode forsendes eller transporteres til steder uden for det udvidede 
Fællesskab, 
eller 
b) et indført gode, jf. stk. 4, litra a), ikke er et transportmiddel og genudføres eller 
transporteres til den medlemsstat, hvorfra det blev udført, og til den, der udførte 
det, 
eller 
c) et indført gode, jf. stk. 4, litra a), er et transportmiddel, der er erhvervet eller 
indført inden datoen for tiltrædelse på de almindelige beskatningsbetingelser på det 
indre marked i en af de nye medlemsstater eller en af fællesskabsstaterne og/eller 
ikke i forbindelse med udførslen har været omfattet af en fritagelse for eller 
tilbagebetaling af merværdiafgiften. 
Denne betingelse anses for oplyldt, når datoen for transportmidlets første 
ibrugtagning ligger før den 1. januar 1987, eller når det afgiftsbeløb, som skulle 
betales ved indførslen, er ubetydeligt". 
12 
Artikel 2 
1. Under forbehold af i krafttrædelsen af tiltrædelses akten af Den Europæiske Union 
Medlemsstaterne sætter Kongeriget Norge, Republikken Østrig, Republikken 
Finland og Kongeriget Sverige de nødvendige love og administrative bestemmelser 
i kraft for at efterkomme dette direktiv inden datoen for i krafttrædelsen af omtalte 
tiltrædelses akt. De underretter straks Kommissionen herom. 
Når medlemsstaterne vedtager disse love og administrative bestemmelser, skal de 
indeholde en henvisning til dette direktiv, eller de skal ved offentliggørelsen 
ledsages af en sådan henvisning. De nærmere regler for denne henvisning 
fastsættes af medlemsstaterne. 
2. Medlemsstaterne meddeler Kommissionen teksten til de nationale retsforskrifter^ 
som de udsteder på det område, der er omfattet af dette direktiv. 
Artikel 3 
Dette direktiv er rettet til medlemsstaterne. 
Udfærdiget i Bruxelles, den ... december 1994 
På Rådets vegne 
Formand 
ISSN 0254-1459 
KOM (94) 603 endelig udg. 
DOKUMENTER 
DA oi 09 
Katalognummer : CB-CO-94-628-DA-C 
ISBN 92-77-83562-1 
Kontoret for De Europæiske Fællesskabers Officielle Publikationer 
L-2985 Luxembourg